№3 «Өрімтал» бөбекжай - балабақшасы

 **«Тәуелсіздікті жырлаймыз»**

 Патриоттық әндер байқауы

 Музыка жетекшісі: Ахметова Роза

 **«Тәуелсіздікті жырлаймын!»**

 (патриоттық әндер байқауы)

**Мақсаты:**Балалардың туған еліне,Отанына деген сүйіспеншілігін арттыру,өнерлі балаларды ұлттық патриотизмге тәрбиелеу.Қазақ композиторларының әндерін нақышына келтіріп,әуенін,ырғағын көркемдеп жеткізуге баулу.

 Бабадан қалып жеткен көрегендік,

 Еркіндік жастығында өлең өрдік.

 Арқалап аманатын келіп жеткен

 32 жыл ! Құтты болсын егемендік !

Армысыздар,құрметті көрермен қауым,педагогтар және бүлдіршіндер.Тәуелсіздік мерекесіне арналған **«Тәуелсіздікті жырлаймын»** атты патриоттық ән байқауымызды ашу үшін құттықтау сөз кезегін балабақша меңгерушісі Кеулімжай Анар Өтегенқызына беріледі.

 Елдің ерлігі,ердің ерлігі

 **-Әнұран!**

 Сезім биігі, төзім шыңы

 **-Әнұран**!

 Әннің асылы,ұранның басымы

 **-Әнұран!**

(Қазақстан Республикасының Әнұраны орындалады.)

-Жер болса,ел болады,ел болса,ер болады.Ерлеріміздің арқасында «Қазақстан» егеменді ел болып,дүниежүзіне танылды.120-дан аса ұлт өкілдері тұратын осынау қасиетті мекенде,асқақтаған өлкеде,кеңшілігі керемет дархан дастархандай далада,төрт түлігі өрбіген,өндірісі өркендеген мекенде өмір сүруші әр адам өз Отанын жанындай сүйіп,оның көк байрағын көкке көтеруді мақтаныш тұтады.

 Көп сөйлеп жөн-жобадан аспайық біз,

 Ән шырқап,би билеуден қашпайық біз.

 Ал енді сіздер рұқсат етсеңіздер

 Сонымен кешімізді бастайық біз!

-Ендеше,құрметті көрермендер! Біз патриоттық әндер байқауына қатысатын бүлдіршіндердің өнерлерлерін тамашалайық!

Байқауды бастамас бұрын әділқазылар алқасымен таныс болыңыздар:

Әдіскер – Нарымбетова Шакризат

Хореограф – Дарибаева Мереке

 Әлемге той деп бүгін жар саламыз

 Қонақтарды құрметпен қарсы аламыз

 Төрлетіңдер достарым,төрлетіңдер,

 Тәуелсіздікке біз бүгін ән саламыз!

Ересек **«Ертөстік»** тобының тәрбиеленушісі **Қолғанат**  **Нұрқасымды** **«Қазақстан бақытты»** әнімен сахна төріне шақырамыз.Қошеметпен қарсы алыңыздар!

 Армысың ата-қоңыс атамекен,

 Киелі қасиетті туған өлкем.

 Саған деген сезімім,сағынышым,

 Жыр болып төгіледі жүрегімнен!

Ортаңғы «**Тайбурыл**» тобының тәрбиеленушісі **Серғали Жібек «Біздің Отан**» әні,қошеметпен қарсы алайық!

 Көптен күткен көк байрақ желбіреді,

 Күннің көзі көктемдей елжіреді.

 Мұнан ыстық,жалын-от бар ма сірә,

 Отан- ән мен жүрегім тербеледі.

Ересек **«Ертөстік»** тобының тәрбиеленушісі **Орналы Еркеназды** шақырамыз, «Отан туған еліміз»әні.Қошеметтеп отырайық,қошемет !

 Қазақта жоқ бір ауыз ән салмаған,

 Қай қазақта әншісін қарсы алмаған.

 **Жансаядай** баламыз ән шырқаса,

 Жан бар ма екен қызығып,тамсанбаған!

Сахнаға **«Тайбурыл»** тобының тәрбиеленушісі **Ілиясова Жансая**, **«Отанның біз ертеңі»** әнімен.

 Армысың,атақоңыс,атамекен!

 Киелі қасиетті туған өлкем.

 Саған деген сезімім сағынышым

 Ән болып төгіледі жүрегіммен!

Ересек **«Ертөстік»** тобының тәрбиеленушісі **Ерғали Еркеназ**, **«Отанның біз ертеңі»** әні. Қарсы алыңыздар!

 Сен неткен Отан-Анам,ғажап едің

 Әспеттеп көркемтілмен жазар едім.

 Болашақ ұрпағының бақыты үшін

 Жайнай бер,Ұлы Отан-Қазақ елім!

Ересек **«Ертөстік»** тобының тәрбиеленушісі **Айтбай Жібек**, **«Тәуелсіз елдің ұланы»** әнімен,қарсы алайық.

 Қазақ елім!

 Туды жастық дәуірің.

 Алғандайсың жұлдызыңның жарығын

 Тәуелсіздік құтты болсын,қымбаттым,

 Туған күнің құтты болсын,алыбым!

Жеңімпаздарды құттықтау.

Осымен бүгінгі **«Тәуелсіздікті жырлаймын»** патриоттық ән байқауы өз мәресіне жетті.Тамашалағандарыңызға көп рахмет!Келесі кездескенше,сау-саламатта болайық!

Хор: **«Атамакен»** әні